Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: szövege 2. § (3) bekezdés 16. pont szerint ellenõrizni köteles többek között az 1996. évi I. törvény 2. § 31. pontja
Paragraph Index: 7

szövege 2. § (3) bekezdés 16. pont szerint ellenõrizni köteles többek között az 1996. évi I. törvény 2. § 31. pontja szerinti mûsorszolgáltatók szerkesztõit, akik a politikai közvélemény alakítására közvetlenül vagy közvetve befolyást gyakorolnak, továbbá a 17. pont szerint az országos, regionális, megyei és helyi terjesztésû közéleti lapok… rovatvezetõit, akik a politikai közvélemény alakítására közvetlenül vagy közvetve befolyást gyakorolnak. Az ellenõrzött személy a Kapu címû közéleti lapnál fennálló munkakörét az ellenõrzési eljárás során megszüntette. Ezért e minõségében ellenõrzésére nem kerülhetett sor. (Szükséges azonban megjegyezni, hogy a Törvény az ellenõrzést nem köti megjelenési példányszámhoz és a havilapok rovatvezetõire is kiterjeszti.) A Törvény az elektronikus médiák szerkesztõit rendeli átvilágítani. Ezt nem köti a mûsorszolgáltató szervezetében megjelölt munkaköri beosztáshoz, miként arra az ellenõrzött fél a Törvény egy korábbi szövegezésére figyelemmel hivatkozott. Erdélyi István 2001. december 3-án kelt munkaköri leírása 7.1 szerint is feladatát képezte mûsorkészítés (szerkesztés, mûsorvezetés, anyagok készítése), … A Magyar Rádió Rt. elnöke E/K/81/2002/B. számú levele szerint Erdélyi István munkaköri leírásában megfogalmazott tevékenysége ellátása szerkesztõi tevékenységet jelent, s ez álláspontja szerint alkalmas a közvélemény befolyásolására. Mindezek alapján a Bizottság Erdélyi Istvánt szerkesztõnek és a Törvény rendelkezései szerint ellenõrizendõnek minõsítette. A Történeti Hivatal által megküldött okiratok alapján nem volt kétséges, hogy Erdélyi István több éven keresztül szerepelt a BM III/III-as Csoportfõnökség hálózati nyilvántartásában. A Bizottság abból a körülménybõl, hogy nevezettet a hálózati nyilvántartásból nem törölték, a tanúként meghallgatott operatív tiszt vallomásával együtt („37. sz. jkv. 2. oldal utolsó, 3. oldal elsõ bekezdése”) megállapíthatónak látta, hogy az ellenõrzött személy, a III/III-as Csoportfõnökség számára jelentést is adott. Ezt alátámasztotta az a körülmény, hogy Erdélyi István a III/III-as tevékenységérõl nem kívánt nyilatkozni.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes